Guldhanen
Guldhanen, russ. Zolotoy Petushok, opera med prolog, tre akter og epilog af Nikolaj Rimskij-Korsakov. Librettoen er af Vladimir Belskij og er baseret på Aleksandr Pusjkins digt fra 1854, The Tale of the Golden Cockerel, der igen bygger på to fortællinger i Tales of the Alhambra (1832) af Washington Irving.
Rimskij-Korsakov komponerede Guldhanen i tidsrummet 1906-07; operaen er en satire over tsar-regimet og blev derfor forbudt af censuren. Først i 1909 blev den uropført i Moskva, et år efter komponistens død.